גלית בל

גלית בן לולו, המוכרת בשם הבמה גלית בל (נולדה ב-26 ביוני 1973), היא זמרת עבר ישראלית. זכתה בקדם אירוויזיון בשנת 1996, ונבחרה לייצג את ישראל בתחרות האירוויזיון באותה שנה.

ביוגרפיה
בל נולדה וגדלה בחצור הגלילית. בגיל 12 החלה להשתתף בתחרויות לכישרונות צעירים בעירה וזכתה במקום הראשון שלוש פעמים ברציפות. התפרסמה כאשר הייתה קצינה צעירה בצה"ל בדרגת סגן והופיעה לראשונה בקדם-אירוויזיון 1996 עם השיר "שלום עולם", שכתב אייל מדני והלחין דורון ויטנברג. השיר הגיע למקום הראשון בקדם ונבחר לייצג את ישראל באירוויזיון 1996.

אירוויזיון 1996
בשנה זו הוחלט בהנהלת האירוויזיון לערוך הצבעה מוקדמת של צוותי שיפוט מכל המדינות המשתתפות בתחרות האירוויזיון 1996 על סמך גרסאות מוקלטות של השירים, ולנפות מן התחרות את השירים שהגיעו לשבעת המקומות האחרונים.

זאת, כתוצאה מהצורך להתמודד עם מספרן ההולך וגדל של המדינות שביקשו ליטול חלק בתחרות. בתום ההצבעה גלית בל קיבלה 12 נקודות והגיעה למקום ה-28 מתוך 29 מדינות שרצו לקחת חלק בתחרות.

בל הייתה בין שבעת המקומות האחרונים ולכן לא השתתפה בתחרות הגמר של האירוויזיון לשנה זו, והשיר לא הושמע לבסוף באירוויזיון.

קריירה מוזיקלית
בשנת 2001 הוציאה את אלבום הבכורה שלה "מלאכים שקופים". זמן קצר לאחר הוצאת האלבום פרשה מקריירה מוזיקלית.

חיים אישיים
בל נשואה ואם לשניים. היא מתגוררת ביישוב בית חשמונאי ועובדת כמנהלת בחברה לייבוא כלי רכב.

דיסקוגרפיה

סינגלים

אלבומים

ראו גם 
 שלום עולם
 ישראל באירוויזיון 1996
 אירוויזיון 1996

קישורים חיצוניים 

 גלית בל באתר Qube

הערות שוליים 

זמרות השרות בעברית
זמרים השרים בעברית
זמרות פופ ישראליות
זמרי פופ ישראלים
נציגי ישראל באירוויזיון
מתמודדות קדם-האירוויזיון
ישראליות שנולדו ב-1973
ישראלים שנולדו ב-1973
חצור הגלילית: אישים